Comunicat de presă
*(21 decembrie 2015)*

Decret de decorare semnat de Președintele României, domnul Klaus Iohannis

Preşedintele României, Klaus Iohannis, a semnat decretul de decorare a doamnei Stela Popescu.

Astfel, în semn de înaltă apreciere pentru remarcabilele interpretări artistice susținute pe cele mai importante scene din țară, pentru dragostea și talentul de care a dat dovadă în promovarea artei teatrale, prin care a încântat numeroase generații de spectatori, Președintele României, domnul Klaus Iohannis, a conferit Ordinul Naţional „Steaua României” în grad de Cavaler doamnei Stela Popescu.

*Departamentul Comunicare Publică
21 Decembrie 2015*